Anton Pashku

Anton Pashku lindi më 8 janar 1937 në Grazhdanik (katund afër Prizrenit). Nënën, Getën, e kishte nga Zymi, kurse babën, Tonin (bukëpjekës), nga Karashëngjergji (katund pak më larg Zymit, rrëzë Pashtrikut). Kishte të kryer shkollimin e mesëm - Gjimnazin real në Prishtinë. Gjithë kohën punoi në Rilindje, njëherë gazetar, mandej redaktor i Rubrikës së kulturës e në njëzet vjetët e fundit, redaktor në Shtëpinë Botuese Rilindja. Shkrimet letrare filloi t’i botojë që nga viti 1955. Shkroi prozë dhe drama. Vdiq në Prishtinë, më 31 tetor 1995. Në tregimet e Anton Pashkut dallohen tri qarqe themelore tematike; ai i temës së dashurisë, i vetmisë, të kërkuar dhe të kushtëzuar nga një totalitarizëm; dhe, qarku tematik për dhunën mbi individin. Tregimet e tij antologjike janë: Nën qarr po rrinte vasha, Floçka, Kulla, Si e përshkroi ëndrrën e vet njeriu me kapelë, Dy fjalë për një plak dhe librin e tij kushtuar tymit, Kënaqësitë e Megalopolisit, Anija e dehur.Me vlerat e veta të pakontestueshme artistike, romani Oh ka bërë një ndikim të ngadalshëm por të fortë në prozën shqipe, që nga koha e shfaqjes së tij. Dramat e Pashkut Sinkopa e Gof janë luajtur në Teatrin e Kosovës, në Teatrin ITD të Zagrebit, në Teatrin e Shkupit dhe në teatro të tjera të shqiptarëve. Vepra e tij letrare, është bërë vlerë kulturore kombëtare dhe tashmë është materie që mësohet në të gjitha nivelet e shkollave shqipe, ku ligjërohet letërsia bashkëkohore shqipe.

Titujt e veprave

 *  Tregime, Jeta e re, Prishtinë,
 * Nji pjesë e lindjes, tregime, Rilindja, Prishtinë,
 *  Kulla, tregime, Rilindja, Prishtinë,
 *  Sinkopa, dramë, Rilindja, Prishtinë,
 * Oh, roman, Rilindja, Prishtinë,
 *  Kjasina, tregime, Rilindja, Prishtinë,
 *  Gof, dramë, Rilindja, Prishtinë,
 * Lutjet e mbrëmjes, tregime, Rilindja, Prishtinë,
 *  Tragjedi moderne, drama, Rilindja, Prishtinë,

Shtëpia Botuese Rilindja në vitin i botoi veprat e zgjedhura të Anton Pashkut në tri vëllime:
 * Tregime fantastike, Rilindja, Prishtinë, 1986
 * Oh, Rilindja, Prishtinë, 1986
 * Tragjedi moderne, Rilindja, Prishtinë, 1986

Lidhje të jashtme

 * Nën qarr po rrinte vasha

Anton Pashku Anton Pashku Anton Pashku